Държавен вестник, бр. 89, 2023 г., стр. 19

БРОЙ  89	
Д Ъ Р Ж А В Е Н  В Е С Т Н И К 	
СТР.  19  
2. По отношение на доверителната собстве-
ност, включително тръстове, попечителски 
фондове и други подобни чуждестранни правни 
образувания, учредени и съществуващи съоб­
разно правото на юрисдикциите, допускащи 
такива форми на доверителна собственост, 
действителният собственик е:
а) учредителят;
б) доверителният собственик;
в) пазителят, ако има такъв;
г) бенефициерът или класът бенефициери, 
или
д) лицето, в чийто главен интерес е съз-
дадена или се управлява доверителната 
собственост, когато физическото лице, което 
се облагодетелства от нея, предстои да бъде 
определено;
е) всяко друго физическо лице, което в 
крайна сметка упражнява контрол над дове-
рителната собственост посредством пряко или 
косвено притежаване или чрез други средства.
3. По отношение на фондации и правни 
форми, подобни на доверителна собстве-
ност – физическото лице или лица, които 
заемат длъжности, еквивалентни или сходни 
с посочените в т. 2.
(2) Не е действителен собственик физичес­
кото лице или физическите лица, които са 
номинални директори, секретари, акционери 
или собственици на капитала на юридическо 
лице или друго правно образувание, ако е 
установен друг действителен собственик.
(3) „Контрол“ е контролът по смисъла на 
§ 1в от допълнителните разпоредби на Тър-
говския закон, както и всяка възможност, 
която, без да представлява индикация за пряко 
или косвено притежаване, дава възможност 
за упражняване на решаващо влияние върху 
юридическо лице или друго правно образу-
вание при вземане на решения за определяне 
състава на управителните и контролните ор-
гани, преобразуване на юридическото лице, 
прекратяване на дейността му и други въпроси 
от съществено значение за дейността му.
(4) Индикация за „непряк контрол“ е упраж-
няването на краен ефективен контрол върху 
юридическо лице или друго правно образувание 
чрез упражняването на права чрез трети лица, 
включително, но не само, предоставени по 
силата на упълномощаване, договор или друг 
вид сделка, както и чрез други правни форми, 
осигуряващи възможност за упражняване на 
решаващо влияние чрез трети лица.
(5) Когато, след като са изчерпани всички 
възможни средства, не може да се установи 
като действителен собственик лице съгласно  
ал. 1 или когато съществуват съмнения, че 
установеното лице или лица не е действител-
ният собственик, за „действителен собственик“ 
се счита физическото лице, което изпълнява 
длъжността на висш ръководен служител. 
Задължените лица водят документация за 
предприетите действия с цел установяване на 
действителния собственик по ал. 1.“
III. При попълване на „Вид на притежава-
ните права“ се избира приложимото според 
вида на юридическото лице или друго прав-
но образувание – дали е корпоративно или 
доверителна собственост/фондация/правна 
форма, подобна на доверителна собственост.
За корпоративни образувания се приемат: 
събирателни дружества, командитни дружес­
тва, дружества с ограничена отговорност, 
акционерни дружества, командитни дружества 
с акции, кооперации, сдружения, народни 
читалища, граждански дружества, както и 
всички други юридически лица или правни 
образувания, които имат членски състав.
IV. Съгласно чл. 63, ал. 5 от ЗМИП към 
декларацията се прилагат документи, от кои-
то може да бъде установено, че физическите 
лица, посочени за действителни собственици, 
попадат в обхвата на съответните дефиниции 
по § 2 от допълнителните разпоредби. Посоче-
ните в настоящата декларация приложения са 
примерни, като към декларацията се прилагат 
относимите към конкретния случай докумен-
ти. Деклараторът може да приложи и други 
относими документи, които не са изброени 
изрично в приложенията.“
Министър-председател: 
Николай Денков
За главен секретар на Министерския съвет: 
Росен Кожухаров
7858
ПОСТАНОВЛЕНИЕ № 205  
ОТ 20 ОКТОМВРИ 2023 Г.
за изменение и допълнение на Постановление 
№ 342 на Министерския съвет от 2021 г. за 
възлагане на военновременни задачи по от-
браната на страната на държавните органи, 
органите на местното самоуправление и мест-
ната администрация (ДВ, бр. 88 от 2021 г.)
МИНИСТЕРСКИЯТ СЪВЕТ
П О С Т А Н О В И :
§ 1. В приложението към чл. 1 (секретно) 
се правят изменения и допълнения съгласно 
приложението (секретно).
§ 2. Министерство на отбраната да уведоми 
заинтересованите министерства за извършени-
те изменения и допълнения на приложението 
към чл. 1 (секретно).
§ 3. Постановлението се приема на основа-
ние чл. 22, ал. 2, т. 23 от Закона за отбраната 
и въоръжените сили на Република България. 
§ 4. Постановлението влиза в сила от деня 
на обнародването му в „Държавен вестник“.
За министър-председател:  
Мария Габриел
За главен секретар на Министерския съвет: 
Росен Кожухаров
7862